एयरक्राफ्ट के लिए खतरा बन रही पक्षियों की उड़ान
महाराजपुरा स्थित एयरफोर्स स्टेशन परिसर में पक्षियों से एयरक्राफ्ट को खतरा है। कैंपस और इसके आसपास नालों के पानी के कारण पक्षियों की आवाजाही है, जो उड़ान के लिए खतरा बन सकते हैं। वहीं कैंपस के आसपास मृत जानवरों के कारण भी मांसाहारी पक्षी मंडराते रहते हैं। इन समस्याओं से निपटने के लिए एयरफोर्स के अफसरों ने सोमवार को प्रशासनिक और निगम अफसरों के साथ मंत्रणा की।
इस दौरान अफसरों ने सुझाव भी दिए। निगम अब इसके लिए ज्वाइंट सर्वे करेगा, जिससे इन समस्याओं को दूर किया जाए। एयरफोर्स परिसर में आयोजित बैठक में एयरफोर्स अफसरों के साथ एडीएम शिवराज वर्मा, निगम के अपर आयुक्त एमएल दौलतानी सहित अन्य अधिकारीगण उपस्थित थे। एडीएम शिवराज वर्मा ने कहा कि एयरफोर्स अफसरों के साथ रुटीन बैठक में विभिन्न मुद्दों पर चर्चा की गई है। एयरक्राफ्ट में पक्षी बाधा न पैदा करें इसको लेकर सर्वे करके उपाय किए जाएंगे।
क्या करेगा निगम
स्वर्ण रेखा से निकले पानी को रोका जाएगा या डायवर्ट किया जाएगा, जिससे यह पानी एयरफोर्स परिसर में पक्षियों के आने का कारण न बने।
कैंपस के बाहर स्थित 10 एकड़ खाली पड़ी जमीन पर एयरफोर्स पार्क डेवलप कराना चाहता है, जिसके लिए निगम अब सर्वे करेगा।
भिंड रोड पर बीओटी आधार पर नगर निगम बस स्टॉपेज डेवलप करेगा, जिससे लोगों को एक ही जगह से बस मिल सकेंगी।
एयरफोर्स स्टेशन की 10 किमी की परिधि में हाईराइज बिल्डिंग न बने, इसका भी निगम सर्वे कराएगा।
यह है परेशानियां
स्वर्ण रेखा से पानी कट कर एयरफोर्स कैंपस में अंदर तक जाता है। इस पानी में गंदगी भी रहती है। इस कारण अलग-अलग तरह के पक्षी यहां आते हैं। वहीं डीडी नगर का भी एक नाला कैंपस के पास बहता है। इससे भी यही परेशानी पैदा होती है।
एयरफोर्स परिसर के आसपास मृत जानवरों को स्थानीय लोग कहीं भी फेंक जाते हैं, जिससे बाज और इसी तरह के पक्षी आते हैं। इस कारण पक्षियों की संख्या बढ़ जाती है और यही पक्षी कैंपस के अंदर तक मूवमेंट करते रहते हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva